96/68/EY: Komission päätös, tehty 14 päivänä joulukuuta 1995, Kreikan esittämän vuoden 1996 ekinokokkimadon aiheuttaman taudin ja ekinokokkitaudin torjuntaa koskevan ohjelman hyväksymisestä ja yhteisön rahoitusosuuden tason vahvistamisesta (Ainoastaan kreikankielinen teksti on todistusvoimainen)



Virallinen lehti nro L 016 , 22/01/1996 s. 0028 - 0028



KOMISSION PÄÄTÖS, tehty 14 päivänä joulukuuta 1995, Kreikan esittämän vuoden 1996 ekinokokkimadon aiheuttaman taudin ja ekinokokkitaudin torjuntaa koskevan ohjelman hyväksymisestä ja yhteisön rahoitusosuuden tason vahvistamisesta (Ainoastaan kreikankielinen teksti on todistusvoimainen) (96/68/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 24 artiklan 6 kohdan ja 32 artiklan, sekä katsoo, että päätöksen 90/424/ETY III osaston 2 luvussa määrätään, että yhteisö voi osallistua zoonoosien torjuntaan tarkoitettujen toimenpiteiden rahoitukseen, Kreikka on esittänyt vuodeksi 1996 ohjelman ekinokokkimadon aiheuttaman taudin / ekinokokkitaudin torjumiseksi, mainittu ohjelma on niiden zoonoosien torjuntaa koskevien ohjelmien luettelossa, joiden rahoitukseen yhteisö voi osallistua vuonna 1996 komission päätöksen 95/469/EY(3) mukaisesti, ottaen huomioon ohjelman merkitys yhteisön asettamien zoonoosien torjuntaa koskevien tavoitteiden saavuttamisessa yhteisön rahoitusosuus olisi vahvistettava 50 prosentiksi Kreikalle sen ekinokokkimadon aiheuttaman taudin / ekinokokkitaudin torjuntaa koskevasta ohjelmasta, sellaisena kuin se on muutettuna 16 päivänä marraskuuta 1995, aiheutuvista kustannuksista, ja enintään 200 000 ecuksi, yhteisön rahoitusosuus edellyttää, että suunnitellut toimenpiteet toteutetaan ja että viranomaiset saavat kaikki tarvittavat tiedot säädetyssä määräajassa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kreikan esittämä ekinokokkimadon aiheuttaman taudin / ekinokokkitaudin torjuntaa koskeva ohjelma hyväksytään 1 päivän tammikuuta ja 31 päivän joulukuuta 1996 väliseksi ajanjaksoksi. 2 artikla Kreikan on saatettava voimaan 1 artiklassa tarkoitetun ohjelman täytäntöönpanon edellyttämät lait, asetukset ja hallinnolliset määräykset 1 päivänä tammikuuta 1996. 3 artikla 1. Yhteisön rahoitusosuus vahvistetaan 50 prosentiksi Kreikalle 1 artiklassa tarkoitetun ohjelman täytäntöönpanosta aiheutuvista kustannuksista ja enintään 200 000 ecuksi - epidemiologisten tietojen keruusta, - koirien rekisteröinnistä ja testauksesta, - laboratoriotutkimuksista, - tartunnan saaneiden koirien käsittelystä, - tiedotuksesta ja tiedotuskampanjoista. 2. Yhteisön rahoitusosuus myönnetään sen jälkeen, kun - ohjelman edistymistä ja aiheutuneita kustannuksia koskeva neljännesvuosittain tehtävä kertomus on toimitettu komissiolle, - ohjelman teknistä täytäntöönpanoa koskeva lopullinen kertomus ja mukana seuraavat aiheutuneisiin kustannuksiin liittyvät asiakirjat on toimitettu komissiolle 1 päivään heinäkuuta 1997 mennessä. 4 artikla Tämä päätös on osoitettu Kreikan tasavallalle. Tehty Brysselissä 14 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 269, 11.11.1995, s. 26